Hvor meget koster det at have høns?
En gennemsntilig høne koster et hundrede kroner. Du skal også bruge et hønsehus til dem, det kan fås til en pris mellem mellem tre til ni tusinde. Vi tilbyder mange forskellige hønsehuse i diverse priskategorier. Se her. Hvis du ikke bor på en landejendom, men i en villa eller lignende, er høns faktisk det eneste husdyr, der kan give et økonomisk overskud. Hvis du vælger en god æglægger som f.eks. Isa Brown, kan der være god økonomi i at have høns, da de kræver minimal pasning og er nøjsomme dyr. Høns har brug for et lille hønsehus, mad og vand, men udover det kræver de ikke meget. Et godt gennemsnitsæg koster ca. 2,50 kr., og hvis en høne kan lægge omkring 300 æg om året i de første to år, kan en god æglægger på den måde generere en indkomst på 750 kr. om året. Omkostningerne ved foder og afskrivning på hønen kan være ca. 232,50 kr. om året, hvilket resulterer i et overskud på 517,50 kr. pr. høne pr. år. Hvis du har fire høns i haven, kan du således tjene omkring 2.070 kr. om året. Høns kan også fodres med køkkenaffald, som gammelt brød, rester fra middagen, uspiste madpakker, nedfaldsæbler, græsafklip og lignende, hvilket kan gøre hønseholdet endnu mere økonomisk. Udover den økonomiske gevinst, kan høns også skabe hygge og et godt miljø i haven. Det er en glæde at hente friske og velsmagende æg i hønsehuset hver dag.